সমকালীন কৃতী ব্যক্তিত্বদের অবদানের স্বীকৃতি প্রদানের লক্ষ্যে ঢাকা আহ্ছানিয়া মিশন ১৯৮৬ সাল থেকে প্রতি বছর খানবাহাদুর আহ্ছানউল্লা স্বর্ণপদক প্রদান করে আসছে। ২০১৭ সালের স্বর্ণপদকপ্রাপ্ত ব্যারিস্টার রফিক-উল হক বারডেম হাসপাতাল, আহ্ছানিয়া মিশন ক্যান্সার হাসপাতাল, আহ্ছানউল্লা বিজ্ঞান ও প্রযুক্তি বিশ্ববিদ্যালয়সহ একাধিক প্রতিষ্ঠান প্রতিষ্ঠায় গুরুত্বপূর্ণ ভূমিকা পালন করেছেন। তিনি আদ্-দ্বীন ফাউন্ডেশনের চেয়ারম্যান, আদ্-দ্বীন বসুন্ধরা মেডিক্যাল কলেজ, আদ্-দ্বীন মহিলা মেডিক্যাল কলেজের গভর্নিং বডির চেয়ারম্যান। চিকিৎসা ক্ষেত্রে বিশেষ অবদানের জন্য ঢাকার জুরাইনে আদ-দ্বীন ব্যারিস্টার রফিক-উল হক হাসপাতালের সেবা কার্যক্রম চালু করা হয়েছে।